Lisensiada na administrason di impreza tá geri um bar pá podi sobrivivi.
Disanimana y sem undi rikori , Rufina de Melo Fernandes risolvi abri sê propi negósiu. Lisensiada na administrason di impreza, és jovem di 31 anu, sem opson é pega na primeru oportunidadi di trabadju pé sustenta sê propi kabesa.
É natural di ilha di Santiago, undi kê tá mora també, é konklui lisensiatura dja tem 2 anu na Bolívia. Inton dipôs dês dois anus di luta na djobi se primeru trabadju é risolvi pusta na sê propi negósiu y oji é gerenti di um bar undi é tá trabadjaba antis del baba pá Bolívia.
Rufina Fernandes flá mê bem pá kabo Verde logu kê termina sê kurso, undi kê konkori pá txeu konkursus na djobi sê primeru trabadju más sem susesu.
” É um frustason pamodi n’dedika txeu anus tá studa y na fim nka konsigui um trabadju na nha ária na nha país.
Nôs pais tá invisti na nôs pá nu podi tem um lisensiatura pá nu podi trabadja y tem um vida midjor, é um frustason oras ki nu ka atxa trabadju.” Disabafa Rufina.
Inton Rufina ku ajuda di sês família, é abri sê bar na sidadi Praia ku nomi ” kioski Teia”. Rufina flá :lukru di bar ka tá korespondi kel ki um lisensiadu na nha ária tá ganha, más é sufisienti pam sobrivivi.
Pá otu ladu, Rufina tá sunha algum dia inda bem trabadja na si ária ke forma.
“Pá ka fika paradu n’ risolvi abri nha propi negósiu, más nha sonhu é trabadja um dia na nha ária pam podi xinti kompleta y realizada. ”
Pá konklui, Rufina Fernandes tá pidi tudu lisensiadus pá ka baxa kabesa y pés sigui sê exemplu, pés ka dexa di luta y abrasa primeru oportunidadi ki surgi.
“Notícias do Norte /DYPK”
gle_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn por_Latn